Čalije
<s>Čalije je otmeno stambeno naselje u Nišu, u Nišavskom upravnom okrugu.</s><s>Administrativno pripada Gradskoj opštini Pantelej, najstarijoj opštini u Nišu.</s><s>Sagrađeno je početkom 1990-ih godina 20. veka.</s><s>U samom naselju nalaze se brojne privatne klinike i državni vrtić.</s><s>Takođe, tip naselja se bazira na rezidencijalnoj osnovi.</s>

<s>Čalije je deo Niša u kojem žive mnoge poznate ličnosti, političari i preduzetnici.</s>

<s>Ime i postanak 
U prošlosti na mestu današnjeg naselja bilo je puno njiva, a zbog blizine auto-puta, često su tu odmarali putnici.</s><s>Naziv Čalije potiče od naziva biljke čalija koja je pokrivala celu površinu naselja.</s><s>Tom biljkom su ljudi ograđivali obore sa stokom da bi je spasili od divljači.</s><s>I dan danas u naselju postoji deo gde se nalaze Čalije, kao znak sećanja na istoriju naselja.</s><s>Nakon izgradnje naselja sve ulice dobijaju nazive po biljkama.</s><s>Najpoznatije ulice su: Borova, Mirisnih Vrba, Ružina itd.</s><s>U prošlosti je pored samog naselja proticala Brenička reka, koja je vremenom presušila, a na njenom mestu nikle su velelepne zgrade i rezidencije.</s>

<s>Karakteristike 
Jedan od najlepših i našumovitijih delova Niša.</s><s>Naselje uglavnom čine privatne kuće, među kojima je dvadesetak vila izuzetne arhitektonske vrednosti.</s><s>Na obodima naselja, tokom 2000-ih izgrađene su savremene stambene zgrade.</s><s>U naselju živi dosta preduzetnika, političara i javnih ličnosti.</s><s>Glavne i najprometnije ulice su: Matejevački put, ulica Mirisnih Vrba i Borova ulica.</s><s>Svojevrstan centar naselja predstavlja Borova ulica u sklopu koje se nalaze brojne privatne klinike i restorani.</s><s>Po planu razvoja u samom centru naselja u planu je izgradnja Pravoslavne crkve, kao i škole.</s><s>Urbanistička slika naselja je donekle narušena nelegalnom gradnjom početkom 2000-ih godina.</s>

<s>Saobraćaj 
Do Čalija se može doći gradskom autobuskom linijom Bubanj—Čalije (linija br. 4) koja ima više stajališta u naselju, kao i prigradskim linijama PAS Niš—Knez Selo (linija br. 15) i PAS Niš—Gornji Matejevac (linija br. 15L) koje imaju stajalište kod samog ulaza u naselje.</s><s>Neposredno pored naselja sa severne strane od naselja prolazi međunarodni autoput E80.</s>

<s>Vanjske veze</s>

<s>Kako su Niška naselja dobila imena?</s>

<s>Opština Pantelej
Grad Niš
Vikiprojekat geografija/Naselja u Srbiji</s>

